proxectonos/corpus_dominio_legal_administrativo_tmp huggingface dataset:
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DE DÚAS PRAZAS DE TÉCNICA OU TÉCNICO AUXILIAR DE EDUCACIÓN NOCTURNA (CL2019O)
ADMINISTRACIÓN LOCAL — Provincial — Deputación Provincial (Persoal, oposicións, 05/03/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.210, de 31 de outubro de 2019, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2017,2018 e 2019 (CL2019O), RESOLVO aprobar a lista provisional de persoas aspirantes admitidas e excluídas no proceso de selección de dúas prazas de técnica ou técnico auxiliar de educación nocturna, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 8 de febreiro de 2020 O deputado de legado. O secretario.
AMPLIACIÓN CALENDARIO FISCAL IVTM-VADOS
ADMINISTRACIÓN LOCAL — Municipal — Marín (Recadación, 19/06/2020)

A Alcaldesa Presidenta do Concello de Marín, no exercicio das competencias atribuídas polo artigo 21.1 da Lei 7/1985, de 2 de abril, reguladora das bases de réxime local e polo artigo 4.3 da ordenanza fiscal xeral de Tesourería e recadación de tributos e outros ingresos de dereito público, o día 25 de maio de 2020 ditou a Resolución nº 920/2020 pola que se DISPÓN: Primeiro.- Modificar o calendario fiscal do Concello de Marín para o ano 2020, establecendo o día 31 de agosto de 2020 como data de remate do período voluntario de pago do imposto sobre vehículos de tracción mecánica e da taxa por ocupación da vía pública con reserva de aparcamento deste exercicio. Segundo.- Remitir ao domicilio dos suxeitos pasivos con recibos pendentes de pago os novos documentos normalizados para o pago dos tributos citados no apartado anterior, remisión a realizar mediante correo postal, indicando expresamente no documento a nova data de remate do período voluntario de pago. Terceiro.- Publíquese anuncio de modificación do calendario fiscal no taboleiro de editos municipal, no boletín oficial da provincia de Pontevedra, nun diario dos de maior difusión da provincia e na páxina web do Concello de Marín. Cuarto.- Dese traslado da presente Resolución ao departamento de Tesourería aos efectos oportunos e dese conta ao Pleno da Corporación na primeira sesión ordinaria que se celebre dende esta data.
APROBACIÓN DO PADRÓN DO IMPOSTO SOBRE VEHÍCULOS DE TRACCIÓN MECÁNICA EXERCICIO 2020
ADMINISTRACIÓN LOCAL — Municipal — Redondela (Recadación, 20/05/2020)

Aprobado pola Xunta de Goberno Local na sua sesión ordinaria número 8 celebrada o 6 de maio de 2020 o Padrón do Imposto sobre vehículos de tracción mecánica correspondente ao exercicio 2020, estará a disposición do público no Servicio de Xestión Tributaria deste Concello a través das seguintes canles: Durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario do imposto sobre vehículos de tracción mecánica será o comprendido entre o 29 de maio e o 31 de xullo do 2020, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 30 de xuño de 2020 non tivesen recibido nos seus domicilios os formularios de ingreso, disporán de prazo ata o 31 de xullo de 2020 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
DEPÓSITO DE MODIFICACIÓN ESTATUTARIA DA AGRUPACIÓN DE DEFENSA SANITARIA DO GANDO VACÚN–XUNDEVA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 29/04/2020)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, con data 11 de marzo de 2020, por Cristo David Ginebreda Achabal, en calidade de presidente da AGRUPACIÓN DE DEFENSA SANITARIA DO GANDO VACÚN–XUNDEVA, documentación sobre depósito de modificación estatutaria desta asociación, acordada en Asemblea Xeral celebrada o 21/11/2019. A modificación afecta ao artigo 2, ampliando o ámbito territorial a Silleda. A certificación do acordo ven expedida por Maryori Gorris Vilarrubia como secretario, co visto e prace do presidente. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, a 11 de marzo de 2020. O xefe territorial Ignacio Rial Santomé
LISTA PROVISIONAL DE ADMITIDOS SELECCIÓN ADMINISTRATIVO 2020
ADMINISTRACIÓN LOCAL — Municipal — Fornelos de Montes (Persoal, oposicións, 22/07/2020)

Para os efectos oportunos publícase que, con esta data, esta Alcaldía ditou o seguinte decreto: “De conformidade co expediente do concurso oposición restrinxido dunha praza pertencente á escala de administración xeral, subescala administrativa subgrupo C1, cuxas bases foron aprobadas pola xunta de goberno local en sesión do día 24/04/2020, e publicadas no BOP do 07/05/2020, e en extracto no DOG do 09/06/2020, e no BOE do 16/06/2020, data a partir da cal comezou a presentación de solicitudes, que rematou o 06/07/2020, consonte co disposto na base terceira da convocatoria acordo: 1º.- Declarar admitidos e excluídos provisionalmente os seguintes aspirantes: Requírese aos interesados para que durante o prazo de dez días hábiles seguintes á publicación deste anuncio no Boletín Oficial da Provincia de Pontevedra e no taboleiro de edictos do concello, corrixan os reparos sinalados, acompañando para tal fin os documentos preceptivos, coa advertencia de que se non o fixesen se lles terá por desistidos da solicitude, publicándose no seu día, na mesma forma, a pertinente resolución, na que se aprobará, así mesmo, a lista definitiva de admitidos e excluídos.” Fornelos de Montes, 10 de xullo de 2020 O Alcalde Emiliano Lage Rodríguez
ACEPTACIÓN DE DEDICACIÓN PARCIAL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 08/09/2020)

De acordo co disposto nos artigos 73, 75 e seguintes da Lei 7/85, do 2 de abril, reguladora das bases de réxime local, corresponde ao Pleno da Corporación Municipal, a determinación do número, tipoloxía e retribucións das dedicacións exclusivas ou parciais que desempeñen os membros da Corporación Municipal. Visto o Acordo do Pleno de data 28/11/2019, polo que se aproba unha dedicación parcial para a Alcaldía ao 50%, á que corresponde unha retribución anual bruta de 23.000 euros. Visto que con data 20/08/2020 tomei posesión do cargo de Alcalde do Concello de Vilaboa. De conformidade co artigo 13 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Régxime Xurídico das Entidades Locais, RESOLVO: PRIMEIRO: Aceptar a dedicación parcial asignada á Alcaldía, coas retribucións acordadas polo Pleno e co efecto dende o día 21/08/2020. SEGUNDO: Dar de alta aos designados no réxime xeral da Seguridade Social de conformidade co artigo 75.1 e 2 da Lei 7/1985, de 2 de abril, Reguladora das Bases do Réxime Local. TERCEIRO: Dar conta ao Pleno da Corporación na seguinte sesión ordinaria, de conformidade co artigo 13.4 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. CUARTO: Que se publique en o Boletín Oficial da Provincia de forma íntegra a presente Resolución. Así mesmo, publicar a resolución na sede electrónica deste Concello [http://vilaboa.sedelectronica.es]. QUINTO: Dar traslado a intervención, tesourería e a departamento do persoal. O Alcalde
PROCESO SELECTIVO 3 CONDUCTORES CAMIÓN MOTOBOMBA
ADMINISTRACIÓN LOCAL — Municipal — Oia (Persoal, oposicións, 15/06/2020)

O concello de Oia precisa seleccionar 3 conductores de motobomba, coa máxima urxencia, para o servicio de prevención e extinción de incendios forestais. A tal efecto, convócase procedemento selectivo por concurso-oposición libre, e as seguintes características: A contratación de 3 conductores realizarase por 3 meses para prestación do servicio de motobomba apagaincendios en calidade de oficial de 1ª conductores. Horario: Traballará a quendas, tendo plena dispoñibilidade, incluíndo nela os traballos en domingos, festivos e festas locais, así como as quendas de noite necesarias durante toda a vixencia do convenio. Funcións: As establecidas nas bases da convocatoria As retribucións brutas mensuais por cada traballador/a serán: Salario Base: 972,96 €/mes Prorr. Pagas Extra: 202,70 €/mes. Plus transporte: 3,53 €/día efectivo de traballo Consultar as bases da convocatoria nas oficinas municipais do concello de Oia e na sede electrónica municipal ( oia. sedelectronica. es) para todo o referido a probas a superar, requisitos dos aspirantes, tribunal de selección et, curso de formación e recoñecemento médico preventivo, etc Prazo de presentación de instancias: 5 días hábiles desde o seguinte ao da publicación das bases no Boletín Oficial da Provincia En Oia, a 8 de xuño de 2020. A Alcaldesa-presidenta Asdo Es Said Larrinoa De Toro *Asdo dixitalmente á marxe
LISTA PROVISIONAL CONVOCATORIA PRAZA OMIX DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Persoal, oposicións, 06/07/2020)

Asunto: Aprobación lista provisional. O Sr. Alcalde, D. Agustín Reguera Ocampo, con data 30 de xuño de 2020, resolveu o seguinte: PRIMEIRO. Aprobar a relación provisional de aspirantes admitidas e excluídas, que é a seguinte: MARIA CARMEN JESUS EL MORAKIB DE RABAGO CLAUDIU STEFAN MIGUEL DARIO BAZATAQUI FAUR GEANINA ELENA BEAUTELL PUJOL XICOY CARNERO RODRÍGUEZ HADDOU SAENZ DE HEREDIA ANASTASI Ningún. De conformidade co previsto no artigo 68 da Lei 39/2015, do 1 de outubro do procedemento administrativo común das administracións públicas, @s aspirantes que puideran resultar omitidos/as, por non figurar na relación provisional de admitidos/as e excluídos/as, disporán dun prazo de dez días hábiles, a partir do día seguinte ao da publicación da presente resolución no Boletín Oficial da Provincia, para poder emendar, de ser o caso, o defecto que motivou a omisión. Para ditos efectos deberá presentarse a documentación correspondente no Rexistro Xeral deste Concello ou nas demais formas que determina o artigo 16 da Lei 39/2015, no prazo sinalado. Concluído o prazo de 10 días para presentación de subsanacións ou reclamacións contra a presente resolución, de non presentarse reclamación algunha, a lista provisional de admitidos elevarase a definitiva. No suposto de que se produzan reclamacións deberá ditarse nova resolución, estimándoas ou desestimándoas. A resolución pola que se resolvan as reclamacións, aprobará a lista definitiva de admitidos e excluídos e publicarase no BOP, na paxina web do Concello e no Taboleiro de editos do Concello. SEGUNDO. Publicar a relación provisional de admitidos/as e excluídos/as, no Boletín Oficial da Provincia, na sede electrónica [http://soutomaior.sedelectronica.es] e no Taboleiro de Anuncios do Concello. Soutomaior, 30 de xuño de 2020. O ALCALDE, Agustín Reguera Ocampo
APROBACIÓN DEFINITIVA PRESUPOSTO 2020
ADMINISTRACIÓN LOCAL — Municipal — Campo Lameiro (Presupostos e cadros de persoal, 05/03/2020)

Aprobado definitivamente o Orzamento Xeral do Concello para o 2020, e comprensivo aquel de o Orzamento Xeral deste Concello, Bases de Execución, de persoal funcionario e laboral, de conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos: Na referida sesión tamén se acordou aprobar a plantilla de persoal e relación de postos de traballo desta Corporación, dacordo co que se preceptúa no artigo 127 do Real Decreto Lexislativo 781/1986, de 18 abril que se reproducen de seguido: D) Consonte ó previsto no artigo 75.5 da Lei de bases de réximen local, redactada de conformidade coa Lei 14/2000, de 28 de decembro, dáse publicidade ás contías de indemnizacións e asistencias dos membros da Corporación segundo se establece nas bases de execución do orzamento para o exercicio 2020.: *Réximen retributivo dos/das membros/as da Corporación. Cargo.: Alcaldía. Retribución bruta anual: 22.200,00 €. *Asignación por asistencias a órganos de Goberno.: —Asistencias a sesión do Pleno: 100,00.- —Asistencias a sesións da Xunta de Goberno: 60,00.- —Asistencias a Comisións Informativas: 60,00.- —Asistencias a outros Organos Colexiados (Asistencia a órganos externos do Concello): 60,00.- Presidente Comisión Informativas.: *Presidentes de Comisión Informativas: 100,00.- Os gastos de locomoción abonaranse pola súa coantía estricta. Cando se utilicen medios propios abonaranse a razón de 0,19€/km ou a que resulte vixente. Dietas: *Dietas na Comunidade Autónoma.: 130,00 € *Dietas na Provincia: 060,00 € *Dietas fora da Comunidade Autónoma: 180,00 € Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas da devandita Xurisdición. Potestativamente, tamén se poderá interponer recurso de reposición no prazo dun mes ante o mesmo órgano que adoptou o acordó (art.116 e 117 da Lei 30/1992, modificada pola Lei 4/1999 de 13 de xaneiro). DOCUMENTO ASINADO ELECTRONICAMENTE.
EXECUCIÓN SUBSIDIARIA (EXP.885/2017) RELATIVO Á GESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 17/09/2020)

Anuncio de notificación de 8 de Setembro de 2020 de procedemento Execución Subsidiaria (Exp.885/2017) relativo á Xestión da Biomasa. De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Procedemento de Execución Subsidiaria (Exp.885/2017) Interesado: PATRICIA ELIZABETH CHEHBI KELAI Coste da Execución Subsidiaria: 2.238,50 euros (ive incluido) Ref. Catastral: 36043A050060050001KE (Pol.50 – Parc.6005) – Rexistro Fca.9642 Prazo: 1 mes. Ponte Caldelas, 8 de Setembro de 2020.—Alcalde do Concello de Ponte Caldelas, Josefa Marina Rozano Icardi.
CUARTA MODIFICACIÓN ANEXO SUBVENCIÓNS NOMINATIVAS 2020
ADMINISTRACIÓN LOCAL — Municipal — Poio (Subvencións e axudas, 09/11/2020)

Aprobada inicialmente polo Pleno da Corporación, en sesión extraordinaria celebrada o día 3 de novembro de 2020, a cuarta do anexo de subvencións nominativas que figuran no Orzamento deste Concello do ano 2020, e en cumprimento do disposto no artigo 169.1 de do Texto Refundido da Lei Reguladora de Facendas Locais, aprobada por RDL 2/2004, de 5 de marzo, exponse ao público polo prazo de quince días hábiles, para que durante o citado prazo, poidan formularse as reclamacións e suxestións que consideren oportunas ante o Pleno. A modificación considerarase definitivamente aprobada se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde: Luciano Sobral Fernández
PLENO EXTRAORDINARIO DO 17.07.2020
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/08/2020)

UNICO.-QUEDAR ENTERADO DO ESCRITO DE RENUNCIA AO CARGO DE CONCELLEIRA PRESENTADO POR Dª. CATALINA BELEN OLIO TESI PERTENCENTE AO GRUPO MUNICIPAL SOCIALISTA. EXPTE.2489/1101. Pleno enterado. JRB/am Sinatura dixital Alejandro Pablo Cirigliano Vasilica
APROBACIÓN ORZAMENTO MUNICIPAL
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 07/02/2020)

O Pleno da Corporación, en sesión ordinaria celebrada o día 26 de decembro de 2019, acordou a aprobación inicial do Orzamento Xeral deste Concello para o exercicio 2020, publicado no BOP de 7 de xaneiro de 2020. Ó non presentarse reclamacións durante o período de exposición pública, considérase definitivamente aprobado ó elevarse a definitivo o acordo de aprobación inicial, ó abeiro do disposto no artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. En cumprimento do artigo 169.3 do Real Decreto Lexislativo 2/2004, de 5 de marzo, faise público resumido por capítulos, que ascende tanto no Estado de Gastos coma no de Ingresos a 8.200.000,00 €, co seguinte resumo por capítulos: O que se publica de conformidade co disposto no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, para coñecemento e efectos. Documento firmado dixitalmente. A alcaldesa, Sandra González Álvarez
IN407A 2020/018-4. SOLICITUDE DE CEETRUS URBAN PLAYER SPAIN, S. A. DE INSTALACIÓN LMTS, CS E CCTT CENTO COMERCIAL VIALIA, PRAZA ESTACIÓN (VIGO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 10/07/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 17 de xuño de 2020. O xefe territorial Ignacio Rial Santomé
CONVOCATORIA SELECCIÓN AXENTE APARCADOIRO
ADMINISTRACIÓN LOCAL — Municipal — Baiona (Persoal, oposicións, 23/06/2020)

Aprobadas por Resolución de alcaldía (Decreto 2020-0973) de data 15/06/2020, as bases da convocatoria para a contratación laboral temporal por acumulación de tarefas dun Axente do Aparcadoiro do Aral, do concello de Baiona, procédese á publicación do anuncio ós efectos de que os interesados presenten as súas solicitudes no prazo de dez días naturais contados a partir do día seguinte á publicación deste anuncio e segundo o establecido nas bases de convocatoria publicadas íntegramente no taboleiro da sede electrónica do Concello, no taboleiro de edictos, e na páxina www.baiona.org. O Alcalde, en Baiona na data que figura ó marxe do presente documento asinado electrónicamente.
RELACIÓN DEFINITIVA DAS PERSOAS ASPIRANTES QUE SUPERARON A FASE DE OPOSICIÓN E APERTURA DA FASE DE CONCURSO DA PRAZA DE AUXILIAR DE DESEÑO GRÁFICO (CE2019S)
ADMINISTRACIÓN LOCAL — Provincial — Deputación Provincial (Persoal, oposicións, 09/09/2020)

Tal e como se determina na base 16ª das que rexen o proceso selectivo convocado para cubrir unha praza de auxiliar de deseño gráfico, no marco do Plan da Estabilización da Deputación de Pontevedra, procédese á publicación da puntuación obtida polas persoas aspirantes que foron convocadas para a realización da proba de coñecemento do idioma galego, de carácter obrigatorio e non eliminatorio, co seguinte resultado: As persoas aspirantes disporán dun prazo de dous (2) días hábiles, contados a partir do día seguinte ao da publicación das puntuacións do terceiro exercicio, para presentar as reclamacións que consideren oportunas. Desta forma, o resultado definitivo obtido polas persoas aspirantes na fase de oposición foi o seguinte: As persoas aspirantes disporán dun prazo de dez (10) días hábiles, contados a partir do día seguinte ao da publicación dos resultados definitivos da fase de oposición, para a presentación da documentación acreditativa dos méritos da fase de concurso. A presentación dos méritos realizarase a través do seu modelo normalizado e de acordo co procedemento que se regula na base xeral 18ª das reguladoras do proceso selectivo convocado, no marco do Plan de Estabilización, para cubrir unha praza de auxiliar de deseño gráfico. Bases que foron publicadas no BOPPO núm.203 de 27 de outubro de 2019. Cada mérito alegado deberá ter incorporado o seu documento acreditativo e dixitalizado. Todo o cal se fai de público coñecemento en cumprimento do previsto nas bases que rexen a presente convocatoria. Na data da sinatura electrónica A Secretaria do Tribunal (documento asinado electronicamente) Patricia María Nogueira Beade
APROBACIÓN INICIAL DA MODIFICACIÓN DE CRÉDITO 29/2020 SC 01/2020
ADMINISTRACIÓN LOCAL — Municipal — Redondela (Presupostos e cadros de persoal, 17/11/2020)

O Concello Pleno, en sesión ordinaria celebrada o día 05/11/2020 aprobou inicialmente a modificación orzamentaria 29/20 suplemento de crédito 01/20 por importe de 32.631,69 € para a amortización anticipada do préstamo vixente máis gravoso financiada con cargo ó remanente de tesourería para gastos xerais polo sobrante das inversións financeiramente sostibles executadas. O referido expediente permanecerá exposto ao público na Secretaría do Concello durante o prazo de quince días hábiles a partir do día seguinte ao da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado, sen necesidade de novo acordo plenario. O que se fai público aos efectos previstos na citada lexislación. Digna Rosa Rivas Gómez, Alcaldesa do Concello de Redondela
APROBACIÓN INICIAL DO PADRÓN DO IBI URBANA 2020
ADMINISTRACIÓN LOCAL — Municipal — Redondela (Recadación, 06/07/2020)

Aprobado por Xunta de Goberno Local de data 17 de xuño de 2020 o Padrón do Imposto sobre Bens Inmobles de natureza urbana (IBI URBANA) correspondente ao exercicio 2020, estará a disposición do público no Servicio de Xestión Tributaria deste Concello sito en Avda. Ernestina Otero 35 baixo, e a través das seguintes canles: Durante o prazo de 15 días contados a partir do seguinte ao da publicación deste anuncio no Boletín Oficial da Provincia, podendo os interesados/as examina-lo e presentar recurso de reposición ante a Sra. Alcaldesa no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Bens Inmobles de natureza urbana (IBI URBANA) será o comprendido entre o 3 de agosto e o 15 de outubro do 2020, ambos inclusive, no horario de caixa de cada entidade bancaria colaboradora. O Imposto deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 15 de setembro de 2020 non tivesen recibido nos seus domicilios os formularios de ingreso, disporán de prazo ata o 15 de outubro de 2020 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exixidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Redondela, a 29 de xuño de 2020. Documento asinado dixita lmente ó marxe
EXPOSICIÓN PÚBLICA E COBRANZA DOS PADRÓNS DE MERCADO, MERCADILLO E BANCADAS DO 1T/2020
ADMINISTRACIÓN LOCAL — Municipal — Grove, O (Recadación, 14/01/2020)

Serán aprobados mediante resolución da Alcaldía os padróns municipais das taxas de mercados municipais (bancadas, mercado e mercadillo) correspondente ao 1º TRIMESTRE DO 2020 expóñense ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 15 de xaneiro ao 31 de marzo de 2020, ambas as dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do/da contribuínte por correo ordinario. De non recibir os ditos documentos de pago, deberán solicitar un duplicado nas dependencias da Tesourería-Recadación do Concello do Grove. Para os recibos domiciliados o cargos nas contas bancarias efectuarase a partir do día 28 de febreiro deste ano. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O alcalde José Cacabelos Rico
DH. A36.43205. JOSÉ AMADOR PÉREZ PEREIRA, EN REPRES. DE CCR AS CACHADAS, SOLICITA CONCESIÓN DUN CAUDAL NO LUGAR DE CACHADAS, REBÓN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/06/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: O manancial cáptase en arqueta 1,00×1,00×0,50 m, pechada lateralmente por paredes naturais de rocha e parede de ladrillo frontal. Dende esta arqueta condúcese a auga ata caseta bloques formigón 6,40×3,30×1,80 m, na ref. catastral 002401500NH31A0001GJ, que contén 10 depósitos individuais. De cada depósito parte tubo cara ás parcelas de rega que abastece a comunidade no lugar de Rebón de Arriba: Parcs.257, 685 e 686 do pol.46 de Moraña Refs. catastrais: 3401508NH3130S0001DU 3401501NH3130S0001LU 3403202NH3130S0001EU 3401510NH3130S0001RU 3500801NH3130S0001KU 3403201NH3130S0001JU 3401509NH3130S0001XU O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
EDICTO SAF XANEIRO-FEBREIRO
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 29/04/2020)

Mediante o Decreto da Alcaldía núm.2020-281 do 10/03/2020, aprobouse a liquidación correspondentes á taxa polo servizo de axuda no fogar de XANEIRO 2020, por un total de 8.776,38 €, Mediante o Decreto da Alcaldía núm.2020-378 do 20/04/2020, aprobouse a liquidación correspondentes á taxa polo servizo de axuda no fogar de FEBREIRO 2020, por un total de 8.807,25 €, Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: 1.— Prazo de ingreso: o período voluntario de cobranza dos tributos indicados, para o Concello da Estrada, será do día 20/04/20 ao 20/06/2020, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
MODIFICACIÓN CALENDARIO FISCAL POR AMPLIACIÓN DO ESTADO DE ALARMA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 09/06/2020)

Esta Alcaldía, no exercicio das súas competencias legalmente atribuídas, mediante resolución núm.2020-0561, de 1 de xuño de 2020, RESOLVE: PRIMEIRO: Aprobar a modificación do calendario fiscal do concello de A Guarda para o exercicio tributario 2020 para a ampliación do período voluntario de ingreso da taxa pola prestación do servizo de recollida de lixo correspondente ó exercicio tributario 2020: Con todo, no suposto do que o vencemento do prazo e a data de cargo en conta das domiciliacións deste tributo coincidan en día inhábil, se considerará trasladado ao primeiro día hábil seguinte. SEGUNDO: Esta Alcaldía resérvase a facultade de modificar o presente calendario cando motivos de índole técnica, debidamente xustificados, impidan a xestión dos recursos indicados nas datas sinaladas, ou cando motivos derivados da continuidade do estado de alarma provocada polo COVID-19 o aconsellen, informando de tal circunstancia aos contribuíntes coa debida antelación. TERCEIRO: Ordenar a publicación deste calendario fiscal no Boletín Oficial da Provincia de Pontevedra para a súa difusión e xeral coñecemento, sendo susceptible o mesmo de impugnación na vía contencioso administrativa por aqueles sexan titulares de dereitos ou intereses lexítimos, sen que a interposición do recurso interrompa a súa execución, así como acordar que se dea a máxima publicidade ao devandito calendario, incluída a publicación no taboleiro de anuncios da sede electrónica municipal. CUARTO: Comunicar esta resolución ó departamento de tesourería e de xestión tributaria. O Alcalde Antonio Lomba Baz
DELEGACIÓN DA ALCALDIA NO CONCELLEIRO CONSTANTINO CORDAL PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Cambados (Outros documentos, notificacións e informacións públicas, 14/09/2020)

Expte.2287/2020 Matrimonio civil – Delegación en concelleiro Debendo celebrarse voda civil, o día 14 de agosto, ás 12’00 horas, polos contraentes Don MOUNAIM ALVARO ISIDRO PEPRAH DICENTA (D. N. I.35568238A) e Dona CLAUDIA ARACELI GARCIA MINGUILLAN TALAT (D. N. I.35455222D), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.—Delegar no Concelleiro da Corporación de Cambados, D. VALENTIN CRISTIAN LAANTRI PEREIRA, para que o día 14 de agosto do ano 2.020, actúe, por delegación desta Alcaldía, na voda civil a celebrar nesta Casa Consistorial, ás 12’00 horas, entre os contraentes Don MOUNAIM ALVARO ISIDRO PEPRAH DICENTA. (D. N. I.35568238A) e Dona CLAUDIA ARACELI GARCIA MINGUILLAN TALAT (D. N. I.35455222D); e, 2º.—Que da presente Resolución se dea conta ao Sr. Concelleiro-Delegado e aos contraentes, para o seu coñecemento e oportunos efectos, remitíndose asimismo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes. Documento asinado electrónicamente.
COBRANZA TAXAS CONSERVATORIO MÚSICA 2º TRIMESTRE CURSO 2019-2020
ADMINISTRACIÓN LOCAL — Municipal — Cambados (Recadación, 20/02/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA ESCOLA E CONSERVATORIO DE MUSICA correspondentes a Remesa: CONSERVATORIO 2 TRIM 2019-2020 o seguinte: Durante o prazo comprendido entre 20 de Febreiro de 2020 ata o 21 de Abril de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de marzo de 2020. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN PREZO PÚBLICO PROGRAMA MADRUGA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 21/10/2020)

A Xunta de Goberno Local do Concello de Cerdedo-Cotobade, en sesión levada a cabo o 13, 10.2020 de conformidade co establecido no artigo 3 da Ordenanza Reguladora Xeral de Prezos Públicos que dispón que o establecemento e modificación de prezos públicos efectuarase por acordo do Pleno da Corporación por maioría simple ou Xunta de Goberno Local, de acordarse a delegación da competencia de conformidade co disposto no artigo 47.1 do Texto Refundido da Lei reguladora das Facendas Locais, sendo dita competencia delegada mediante acordo Plenario de data 26/09/2019, Aprobar o seguinte prezo público: Documento asinado dixitalmente ao marxe O Alcalde Jorge Cubela López
CALENDARIO FISCAL DO CONTRIBUINTE PARA O ANO 2020
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 15/07/2020)

A Alcaldía, en data 1 de xullo de 2020: Primeiro: Fixar como datas de comezo e final de cobranza, en período voluntario, dos padróns de tributos de cobro periódico e notificación colectiva correspondentes ó exercicio 2020 (calendario do contribuínte para o exercicio 2020), así como as datas para o cargo en conta dos recibos domiciliados nas entidades financeiras, as seguintes: Segundo.- Opción de fraccionamento e aprazamento do pago. Os veciños interesados poderán solicitar o aprazamento ou fraccionamento do pago destes tributos. Trala solicitude abrirase expediente para resolver sobre a mesma, de acordo co establecido na lexislación vixente. En virtude da Base 36 das Bases de Execución do Orzamento, non se poden conceder fraccionamentos cando o importe do principal sexa inferior a 100 €. Terceiro: Publicar o calendario do contribuínte no BOP de Pontevedra e taboleiros de anuncios do Concello, así como na páxina web municipal, para a súa difusión e xeral coñecemento, sendo susceptible o mesmo de impugnación na vía contencioso administrativa por quenes sexan titulares de dereitos ou intereses lexítimos, sen que a interposición do recurso interrompa a súa aplicación, así como que se de a máxima publicidade ao dito calendario. Cuarto: Reservar a facultade de modificar o presente calendario cando por motivos de índole técnica, debidamente xustificados, impida a xestión dos recursos indicados nas datas sinaladas, informando de tal circunstancia aos cidadáns. Forcarei, a 2 de xullo de 2020. Firma electrónica
EXPOSICION PÚBLICA PADRÓN SAF CONCELLO DE LALÍN ABRIL
ADMINISTRACIÓN LOCAL — Municipal — Lalín (Recadación, 27/05/2020)

Por Resolución da Concellería de Facenda de data 20 de maio de 2020 aprobouse a liquidación correspondente ao Prezo público polo servizo de axuda no fogar de abril de 2020 por importe de 7.510,34 € e un total de 82 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda Raquel Lorenzo Fernández DOCUMENTO ASINADO ELECTRONICAMENTE AO MARXE
APROBACIÓN INICIAL ORZAMENTO
ADMINISTRACIÓN LOCAL — Municipal — Grove, O (Presupostos e cadros de persoal, 28/10/2020)

Aprobado inicialmente polo Pleno do Concello, na sesión celebrada con data do 26 de outubro de 2020, o orzamento municipal para o exercicio económico do ano 2020, a plantilla de persoal para o devandito exercicio e as bases de execución, en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais e disposicións concordantes, exponse ao público, polo prazo de 15 días hábiles, que empezará a contar desde o seguinte ao de inserción do presente edicto no Boletín Oficial da Provincia, a fin de que durante o mesmo podan formularse as reclamacións que se consideren pertinentes. No caso de non se presentar reclamacións no citado prazo, o orzamento entenderase aprobado definitivamente. O que se fai público para xeral coñecemento. O Grove, 27 de outubro de 2020. O Alcalde José Antonio Cacabelos Rico (Documento asinado electrónicamente)